الحرْكة فالتاريخ العسكري المغربي، والمغاربي، هي حملة عسكرية كان الهدف ديالها عسكري أو سياسي أو مالي. الكلمة بانت فالمراجع التاريخية من العهد المريني والفرق بين الحرْكات والأشكال العسكرية لخرى هي أن الحرْكة تايقودها السلطان شخصيا (أو شي قايد كبير من أعيان الدولة) وكاتحرك معاها الدولة كاملة بالإدارة ديالها والأعيان والموظفين بالعائلات ديالهوم وتا صناديق الفلوس ديال بيت المال (يلا كانت بهدف جمع الضرائب بالسيف). اللي تايميز الحركات حتا على شكال خرى (بحال المْحْلات اللي كانو قشالي ثابتين في المكان والزمان) هو أن التمويل ديالها بالسلاح والتموين (الماكلة والعلف) كايكون على حساب القبايل اللي كاتدوز عليهوم فطريقها.